Road Accident: পর পর তিনটে বাইককে অটোর ধাক্কা, তারাতলায় আহত ৫

কলকাতা: শহরে ফের পথ দুর্ঘটনা৷ নিয়ন্ত্রণ হারানো এক অটোর (Auto Accident) ধাক্কায় আহত হন ৫ জন৷ শুক্রবার দুপুরে ঘটনাটি ঘটে তারাতলায় (Taratala Road Accident)৷  দুর্ঘটনায় জখম হয়েছেন অটো চালকও (Auto Driver)৷ খবর পেয়ে ঘটনাস্থলে পৌঁছয় পুলিশ (Police)৷

এ দিন বিকেলে একটি অটো নিয়ন্ত্রণ হারিয়ে আচমকা কয়েকটি বাইককে ধাক্কা মারে৷ স্থানীয়রা জানিয়েছেন, অটোটি পর পর তিনটে বাইককে ধাক্কা মারে৷ অটোর ধাক্কায় মোট ৫ জন আহত হয়েছেন৷ স্থানীয়দের একাংশের অভিযোগ, চালক মদ্যপ অবস্থায় ছিল৷ যদিও পুলিশ এ বিষয়ে কোনও মন্তব্য করতে চায়নি৷ তবে সূত্রের খবর পুলিশকে অটো চালককে জানিয়েছেন, গাড়ির ব্রেক ফেল হয়ে গিয়ে বাইককে ধাক্কা মারে৷ পুলিশ দু’পক্ষের দাবি খতিয়ে দেখছে৷ অন্যদিকে আহতদের উদ্ধার করে স্থানীয় হাসপাতালে নিয়ে যাওয়া হয়৷ তবে তাঁদের আঘাত তেমন গুরুতর নয় বলেই জানা গিয়েছে৷

অপরদিকে আজ আরও একটি অটো দুর্ঘটনায় দুই যাত্রী জখম হয়েছে৷ এ দিন এক নম্বর রাজ্য সড়কের কুলপি রোডে অটো এবং ভ্যানের মুখোমুখি সংঘর্ষ ঘটে৷ যার জেরে গুরুতর জখম হয় দুই যাত্রী৷ ভ্যাটের ধাক্কায় ভেঙেচুরে রাস্তার ধারে উল্টে যায় অটোটি৷ দুর্ঘটনার খবর পেয়ে সেখানে পৌঁছয় জয়নগর থানার পুলিশ৷ কীভাবে দুর্ঘটনা ঘটলো তা জানতে তদন্ত শুরু হয়েছে৷